section_heading: Povijest
paragraph_text: Prvo izdanje zamišljeno je kao dvogodišnje natjecanje ali se protegnulo na tri godine. I sljedeća dva izdanja, 1958./60. i 1960./61., održana su kao natjecanja gradskih vrsta, a od sezone 1961./62. postaje jednosezonsko klupsko natjecanje u koje je svaki član UEFA-e imao pravo poslati do tri sudionika. Broj sudionika, konkurencija i ugled stalno su rasli. Od sezone 1971./72. UEFA mijenja određena pravila natjecanja i osniva Kup UEFA, te uvrštava natjecanje pod okrilje UEFA-e. Također treba navesti da UEFA ne priznaje Kup Velesajamskih gradova kao UEFA-ino natjecanje, stoga trofeji iz tog natjecanja se ne ubrajaju u registar trofeja natjecanja pod UEFA-inom organizacijom. Zagrebački Dinamo bio je pobjednik natjecanja 1967. godine svladavši u završnici Leeds i drugi 1963. izgubivši u završnici od Valencije.